kardosdrur/scandi-wiki huggingface dataset:
Bent Albrectsen

Bent Albrectsen (21. juni 1930 på Frederiksberg – 11. januar 2000) var en dansk journalist. Han var søn af kunstmaler Svend Albrectsen, der levede et fattigt liv som kunstner og boheme sammen med sin kone, malerinden Marie Louise Albrectsen, f. Louis-Jensen. Forældrene blev skilt kort efter 2. verdenskrig. Bent Albrectsen er bror til Stig Albrectsen, (født 1939), og tegneren Klaus Albrectsen, (født 1932). Bent Albrectsen har skrevet om sin bror, Klaus: "Vi kendte hinanden så godt, at vi havde opgør med os selv, når vi skændtes. Hvis vi midlertidigt var enige, for eksempel om at udspionere den levende model i fars og mors atelier, var det under gensidig mistanke".

Karriere 

I 1946 sejlede Bent Albrectsen til Brasilien som matros. Han blev derefter ansat på Ærø Folkeblad fra 1. februar 1949, i de kommende år efterfulgt af ansættelser på Sydfyns Dagblad, Svendborg Avis, Næstved Tidende, Fyens Tidende og Ritzaus Bureau.

Bent Albrectsen var bosat i Thailand 1960 til 1964, hvorfra han skrev om Koreakrigen.

1. januar 1968 blev han Berlingske Tidendes korrespondent i London, og flyttede 1. januar 1970 til Washington som USA-korrespondent. Han arbejdede freelance i USA fra 1988 under signaturen AL for blandt andet for Politiken og Orientering og var en af dansk journalistiks fineste stilister, der både mundtligt og skriftligt var en fremragende og vidende fortæller med et særligt blik for detaljen og humoren i det menneskelige og politiske spil.

Bent Albrectsen har været på flere studieophold i vesteuropæiske og mellemøstlige lande.

Hædersbevisning 

I 1997 fik han De berlingske journalisters pris. Et uddrag af motivationen lyder: 'Prisen gives til en journalist, der har ydet en fremragende og enestående indsats i den skrevne presse. Bent Albrectsen har skrevet om USA i 27 år. Han har gjort det kærligt og kritisk, med indsigt og overblik. At være korrespondent i USA har altid været en af de mest eftertragtede stillinger i dansk presse.

Bibliografi 

 Nord for Bangkok. Erindringer. 1967.
 Som svar på Deres forespørgsel. 1987.
 Gas. 1990.
 Prins af Danmark. 1995.
 Levned og meninger. 2001.
 Artikler udvalgt og kommenteret af Frank Esmann. 2001.

Kilder 

Journalister fra Danmark
Journalister ved Berlingske
John Farrar

John Clifford Farrar (født 8. november 1946 i Melbourne) er en australsk guitarist, sanger, producer, sangskriver og arrangør.

Karriere 
Han indledte sin karriere i den australske gruppe The Strangers, men blev så lokket til England i 1971 af Hank Marvin og Bruce Welch fra instrumentalgruppen The Shadows, for at danne en ny gruppe Marvin, Welch og Farrar, som indspillede to vokal- og harmoniprægede album i stil med Crosby, Stills & Nash, men som aldrig fik større anerkendelse.

I november 1973 kom han med i The Shadows, da gruppen gendannedes efter at havde været stoppet siden 1970. Han indspillede fire plader med gruppen og var med på singlehittet "Let Me Be the One", med hvilket Shadows deltog og blev nummer to ved det Eurovision Song Contest i 1975.

I 1977 blev han producer og arrangør for sangerinden Olivia Newton-John. Han producerede en række album for hende, som fik stor succes. I 1977 skrev han også musikken til musicalfilmen Grease, som blev en verdenssucces og gav ham hit med bl.a. "You're the One That I Want" og "Have You Ever Been Mellowed".

I 1980 emigrerede Farrar til USA, hvor han bor i dag. Han fortsatte der som producer og sangskriver og fik stor succes.

LP/CD Diskografi 

 The Strangers: The Strangers (1964)
 Hank Marvin, Bruce Welch & John Farrar: Marvin Welch & Farrar (1971)
 Hank Marvin, Bruce Welch & John Farrar: Second Opinion - (1971)
 Cliff Richard: Cliff Goes East (live) med Marvin / Farrar group - (1972)
 Hank Marvin & John Farrar: Marvin / Farrar (1973)
 The Shadows: Rocking with Curly Leads - (1973)
 The Shadows: Specs Appeal - (1975)
 The Shadows: Live at the Paris Olympia - (1975)
 The Shadows: Tasty - (1977) ( med som sideman )
 John Farrar: John Farrar - (1980)

Singler 

 Marvin, Welch & Farrar - "Faithful" / "Mr. Sun" (1971)
 Marvin, Welch & Farrar - "Lady Of The Morning" / "Tiny Robin" (1971)
 Marvin, Welch & Farrar - "Faithful" / "Brownie Kentucky" (1971)
 Marvin, Welch & Farrar - "Marmaduke" / "Strike A Light" (1972)
 Marvin & Farrar - "Music Makes My Day" / "Skin Deep" (1973)
 Marvin & Farrar - "Small And Lonely Light" / "Galadriel (Spirit Of Starlight)" (1973)
 The Shadows - "Turn Around and Touch Me" / "Jungle Jam" (1973)
 The Shadows -	"Let Me Be the One" / "Stand Up Like a Man"	(1975)
 The Shadows - "Run Billy Run" / "Honorable Puff-Puff" (1975)
 The Shadows - "It'll Be Me, Babe" / "Like Strangers" (1976/1975)

Litteratur 

 The Shadows & Mike Read: The Story of The Shadows, 1983, London: Elm Tree Books. .

DVD diskografi 

 Tim Rice and John Farrar – Heathcliff (1997)

Eksterne kilder/henvisninger 
 Om John Farrar på Allmusic
 Biografi på

Musikere fra Australien
Komponister fra Australien
Personer fra Melbourne
Skabelsens søjler

Skabelsens søjler henviser til et fotografi taget af Hubble-rumteleskopet af søjler af interstellar gas og støv i stjernetågen Ørnen. Det blev taget den 2. april 1995 og Space.com udråbte det til at være et af de ti bedste fotografier taget med Hubble-rumteleskopet. Astronomerne ansvarlige for fotografiet var Jeff Hester og Paul Scowen fra Arizona State University. Stjernerne i denne del af Ørnen er dannet af andre stjerner som eroderer ved gas og dette giver en æggelignende form. Hvert "æg" er omtrent samme størrelse som vores solsystem og huser en helt ny stjerne.

Billedet består af tre separate fotografier taget med Wide Field and Planetary Camera 2 om bord på Hubble. Hvert fotografi blev lavet med lys udsendt af forskellige grundstoffer i skyen og fremsat med forskellige farver i det sammensatte billede: grøn for hydrogen, rød for enkelt-ioniseret svovl og blå for dobbelt-ioniserede oxygenatomer.

Fodnoter 

Universet
Astronomi
Astrofysik
Fotografier
Daniel Haaksman

Daniel Haaksman er en producer fra Tyskland.

Eksterne henvisninger 
 

Musikere fra Tyskland
Riva Starr

Riva Starr, født Stefano Miele, er en italiensk techno-producer.

Eksterne henvisninger 
 

Musikere fra Italien
Theo Keating

Theo Keating (født 1971), også kendt som Fake Blood og Touché , er en musiker fra Storbritannien.

Eksterne henvisninger 
 

Musikere fra Storbritannien
Larry Tee

Larry Tee er en techno dj/producer fra USA. Terry Lee er opvokset i Seattle, Washington.

Referencer 

Musikere fra USA
Tjek fødselsår
Dj's fra USA
Shirk

Shirk, er inden for islam troen på polyteisme, troen på mere end en gud, eller at værdsætte noget højere end Allah, hvilket indenfor  islam er den eneste synd der næsten aldrig gives tilgivelse for. Shirk polyteisme kan kun tilgives hvis tre kriterier er opfyldt:
 Man skal inderligt angre sin handling (shirk) og søge tilgivelse tawbah.
 Man skal acceptere at handlingen er forbudt og tilstræbe sig på at undgå den, og ikke have noget ønske om nogensinde at udføre den igen.
 Ens intention for at angre og søge tilgivelse skal være at man søger Guds (Allahs) tilfredshed og intet andet. Derfor må man f.eks. ikke søge tilgivelse for at andre skal syntes bedre om en.

Islam
Arabiske ord
Ou Est Le Swimming Pool

Ou Est Le Swimming Pool var en engelsk synthpopgruppe fra Camden, London, der bestod af Caan Capan, Charles Haddon og Joe Hutchinson.

Bandets navn er en sammensætning af det franske Où Est Le, som betyder Hvor er?, og det engelske Swimming Pool, der betyder svømmebassin, og det er inspireret af en linje fra en replik, som fransklæreren Mrs Crabbe (spillet af Pam Ferris) siger i tv-serien Hardwicke House. Gruppen udgav fire singler og et album, inden gruppen gik i opløsning.

Diskografi

Album 
The Golden Year (11. oktober 2010; Australien: 1. oktober 2010)

Singler

Referencer 

Musikgrupper fra Storbritannien
Musikgrupper fra 2009
Musikgrupper opløst i 2010
Broken Bells

Broken Bells er en indie-rock gruppe fra USA bestående af James Mercer (The Shins) og Brian Burton a.k.a Danger Mouse. De mødtes til Roskilde Festival 2004.

Diskografi

Studio albummer

EP'er

Singler

Referencer 

Musikgrupper fra USA
Vinnie Who

Vinnie Who (født Niels Bagge Hansen 1 november 1987) er en dansk sanger og sangskriver inden for disco- og popgenren. Han er bedst kendt for sangene "What You Got Is Mine" og "Remedy", der var blandt de ti mest spillede på P3 i 2010.

Vinnie Who har udgivet albummet Then I Met You og var i 2011 nomineret til en Zulu Award som Årets Danske Navn. I 2011 var Vinnie Who også nomineret til tre Danish Music Awards for Årets Danske Album, som Årets Danske Mandlige Kunstner og som Årets Nye Danske Navn. I X Factor 2013 var han hjælpedommer for Thomas Blachman i kategorien for de unge sangere.

Diskografi

Studiealbum 
 Then I Met You (2010)
 Midnight Special (2013)
 Harmony (2015)

EP'er 
 A Step (2011)

Singler 
 "What You Got Is Mine" (2010)
 "Remedy" (2010)
 "Accident or Will" (2010)
 "Killer Bee" (2011)
 "How Can I Be Sure" (2012)
 "The Wiggle" (2013)
 "39" (2013)

Referencer

Eksterne henvisninger 
 

Musikere fra Danmark
Har spillet på Roskilde Festival
Bran Van 3000

Bran Van 3000 er en  musikgruppe fra Montreal, Canada.

Referencer 

Musikgrupper fra Canada
Broget læderporesvamp

Broget Læderporesvamp (Trametes versicolor) er en meget almindelig poresvamp, som er udbredt over hele verden. Denne art er egentlig en rådsvamp, men optræder meget ofte som lejlighedssnylter på træstubbe, hvorfra den kan spredes og give anledning til angreb på levende træer. Versicolor betyder 'med mange farver', og det passer, at denne svamp kan findes i mange kombinationer af farver. T. versicolor er velkendt som en medicinsk svamp i den traditionelle, kinesiske lægekunst under navnet yun zhi (forenklet kinesisk: 云芝, traditionelt kinesisk: 雲芝). I Kina og Japan bruges T. versicolor i behandlingen af kræft.

Udseende 
Frugtlegemerne vokser gerne frem i konsolagtige lag. Hatten er flad og op til 8 x 5 x 1 cm, ofte trekantet eller rund med fint behårede bælter. Kødet er 1-3 mm tykt og læderagtigt. Oversiden af frugtlegemet viser typiske, koncentriske bælter i forskellige farver: Rust-brune eller mere mørkebrune bælter afløser beigefarvede og næsten sorte. Enkelte af bælterne kan være silkeagtigt skinnende i sort eller blåsort. På ældre eksemplarer kan der være opstået bælter, hvor der vokser grønalger, hvad der fremkalder grønfarvning. Tilvækstbæltet er hvidt, og hattens rand er bølget, let indskåret og skarp. Porerne er hvidlige til lysebrune, runde og med tiden forvredne og labyrintagtige. Der er 2-5 porer pr. mm.

Økologi 
Broget Læderporesvamp har som sin vigtigste værtsplante Bøg, men også arter af Eg, Birk, Pil og Hassel bliver angrebet. Derudover kan Broget Læderporesvamp findes på en lang række løvtræer og ikke sjældent på nåletræer. Den vokser først og fremmest på stubbe og træstabler, men også på liggende stammer, grene og kviste. Arten findes i alle skovtyper, og desuden også uden for skovene, når blot den finder en egnet vært. Frugtlegemerne er enårige, og alligevel kan arten findes hele året. De friske frugtlegemer dog mest i perioden maj-august.

Udbredelse 
Broget Læderporesvamp regnes for at være udbredt over hele verden. I Danmark hører den til de almindeligste poresvampe og kan findes overalt.

Betydning 
Broget Læderporesvamp er ikke nogen spisesvamp og regnes for ubrugelig. Den er skadelig i skovbruget, og den kan angribe oplagret tømmer eller bygningskonstruktioner. Den bruges en del som staffage i blomsterbinding.

Galleri 

Noter

Litteratur 
 G.J. Krieglsteiner: Die Großpilze Baden-Württembergs, 2000, 
 E. Gerhardt:. Der große BLV Pilzführer für unterwegs, 2001, 
 J. Breitenbach, F. Kränzlin: Pilze der Schweiz, bd. 2, 1986, 
 J.H. Petersen: "Danske storsvampe. Basidiesvampe", 1990, 
 Harbhajan Sing: "Mycoremediation, fungal bioremediation", 2006,

Eksterne links 
 Rådsvampe i ord og billeder: Trametes versicolor  
 Tom Volk: Trametes versicolor 
 Mushroom-Collecting.com: Trametes versicolor 
 Funghi Vitalia: Coriolus versicolor 
 Systematic Botany and Mycology Laboratory Nomenclature Database: Trametes versicolor, U.S. Department of Agriculture, Agricultural Research Service. 

Poresvamp-ordenen
Svampe i Danmark
Mammen Kirke

Mammen Kirke er en kirke i Mammen Sogn i det tidligere Middelsom Herred, Viborg Amt, nu Viborg Kommune. kor og skib, er opført i romansk tid af granitkvadre over skråkantsokkel. Byggeriet har tilknytning til Viborg Domkirke. Begge søjleportaler er bevaret, den sydlige tilmuret, den nordlige i brug. Sydportalen har dobbeltbue, søjlepar og to halvsøjler. Nordportalen har bueslag og dobbeltsøjler samt tympanon med dobbeltløver. I kirkens nordmur er bevaret fire romanske vinduer, som dog er noget omsat. Skibet blev forlænget mod vest i 1500-tallet. Kirken blev istandsat i 1885, hvor murene formodentlig er blevet noget omsat. Et våbenhus fra 1853 blev i 1964 erstattet af et våbenhus i tømmer og glas. Kirken har aldrig haft tårn. I våbenhuset står en romansk olielampe i granit samt et brudstykke af en sten med tegn. På olielampens sider ses i relief arkader og cirkler med kors (eller ansigter ?).

Skibet har fladt loft, koret har hvælv fra sengotisk tid. Korbuen er bevaret med profilerede kragsten, mod nord ses Korslam og rankeværk, mod syd ses en løve og rankeværk. Altertavlen er fra omkring 1600, i felterne ses malerier af Wenzel Tornøe. Prædikestolen er fra nyere tid. På en mankestol ses en kvindeskikkelse med svajet krop i byzantinsk stil. Den romanske døbefont af granit har glat kumme med tovsnoning øverst.

Eksterne kilder og henvisninger 

 Mammen Kirke  hos nordenskirker.dk
 Mammen Kirke hos KortTilKirken.dk

Kirker i Viborg Kommune
Kirker i Viborg Stift
Kirker i Viborg Amt
Afrikamesterskabet i håndbold 2010 (mænd)

Afrikamesterskabet i håndbold 2010 var det 19. Afrikamesterskab i håndbold for mandlige landshold. Mesterskabet blev afviklet i Cairo og Suez, Egypten i perioden 11. – 20. februar 2010.

Mændenes turnering havde deltagelse af 12 hold, som ud over den afrikanske mesterskabstitel, også spillede om tre ledige pladser ved VM 2011 i Sverige. Mesterskabet blev for ottende gang gennem tiden vundet af Tunesien, som i finalen besejrede de forsvarende mestre Egypten med 24-21. Bronzemedaljerne gik for anden gang i træk til Algeriet, som vandt 30-22 over den Demokratiske Republik Congo i bronzekampen.

Indledende runde 
De 12 hold spillede i tre grupper med fire hold, hvorfra de to bedste hold i hver gruppe gik videre til hovedrunden. De tre treere gik videre til placeringskampene om 7.- til 9.-pladsen, mens de tre firere måtte tage til takke med at spille videre om 10.- til 12.-pladsen.

Gruppe A 
Kampene blev spillet i Suez.

Gruppe B 
Kampene blev spillet i Cairo.

Gruppe C 
Kampene blev spillet i Cairo.

Hovedrunde 

I hovedrunden blev de to bedste hold fra hver gruppe i den indledende runde inddelt i to nye grupper med tre hold i hver. De to bedste hold fra hver gruppe gik videre til semifinalerne, mens de to treere gik videre til kampen om 5.-pladsen. Kampene i hovedrunden blev spillet i Cairo.

Gruppe I

Gruppe II

Semifinaler og finaler

Placeringskampe

Kamp om 5.-pladsen 

Kampen om 5.-pladsen stod mellem de to hold, der sluttede på tredjepladserne i de to hovedrundegrupper, og blev spillet i Cairo.

Gruppe 3 
Holdene der sluttede på 3.-pladserne i de indledende grupper, spillede i Suez om 7.- til 9.-pladsen.

Gruppe 4 

Holdene der sluttede på 4.-pladserne i de indledende grupper, spillede i Suez om 10.- til 12.-pladsen.

Samlet rangering

Kilder / eksterne henvisninger 
19th Africa Nations Handball Championship

Mænd 
CAN 2010 Egypte Programme Hommes/Men  
Handball World Archive – Men Handball Africa Championship 2010 Egypt 10-21.02 
GOALZZ.com – Mens African Championship 19 Handball in Egypt 

2010
Håndbold i 2010
Kairo
Suez
Håndbold i Egypten
Saudi-Arabiens fodboldlandshold

Saudi-Arabiens fodboldlandshold er det nationale fodboldlandshold i Saudi-Arabien. Det administreres af fodboldforbundet الاتحاد العربي السعودي لكرة القدم.

Noter 

Fodboldlandshold
Landshold
Boline Margrethe Kragh

Boline Margrethe Kragh – født Boline Margrethe Abrahamsen – (14. februar 1809 – 24. maj 1839) var en dansk operasanger og skuespiller.

Boline Margrethe Kragh optrådte i flere år som barneskuespiller på Det Kongelige Teater, hvor hun debuterede den 30. januar 1916 som Betty i Ludlams Hule af C.E.F. Weyse.

Efter sit giftermål i 1833 skiftede hendes kunstnernavn fra Jomfru Abrahamsen til Madam Kragh. Før sin tidlige død som 30 årig nåede hun som voksen at synge en række partier i operaer og syngestykker. Hun sang partiet som Zerlina i Don Juan af W.A. Mozart mellem 1829-39. Desuden optrådte hun i mindre roller i skuespil.

Fodnoter

Eksterne henvisninger 
 Boline Margrethe Kragh på Danske Litteraturpriser
 

Operasangere fra Danmark
Danskere i 1800-tallet
Ørum Kirke (Skive Kommune)

Ørum Kirke er en kirke i Nørre Ørum i Ørum Sogn i det tidligere Fjends Herred, Viborg Amt, nu Skive Kommune, Region Midtjylland.

Kirken ligger på en høj ud til de lave strandenge ved Hjarbæk Fjord, hvor der i middelalderen var havn og anløb af handelsskibe, men havnen måtte opgives, da vandstanden faldt.

Kor og skib er opført i romansk tid af granitkvadre over skråkantsokkel. Begge de retkantede døre er bevaret, syddøren er i brug og norddøren er tilmuret. I korets østgavl ses et tilmuret vindue, og i skibets nordmur ses et oprindeligt vindue i brug.

I skibets sydøsthjørne er indsat en skakbrætsten med 7 vandrette og 11 lodrette rækker.

Tårnet er opført i sengotisk tid, og våbenhuset er opført i 1894. I tårnets sokkel er indmuret korbuens kragbånd. Korets murværk blev omsat i 1892. Kirken blev hovedistandsat i 1957. Kor og skib har flade bjælkelofter. Korbuen er noget udvidet. Altertavlen fra begyndelsen af 1600-tallet bærer våben for Hans Juel og Birthe Rosenkrantz, og i felterne ses oprindelige manieristiske malerier. Et altertavlemaleri af N. Skov fra 1858 er ophængt i kirken. Prædikestolen svarer til altertavlen og bærer samme våben, på hjørnerne ses dydehermer. De øverste stolegavle bærer våben for Erik Vesteni og Sophie Beck, desuden ses en stolegavl med portræt af Hans Juel og en stolegavl med et barneportræt.

Stoleværkets paneler og døre har pietistiske allegori-malerier fra 1700-tallet.

Den romanske døbefont af granit har glat kumme med afsluttende skråkant forneden og et kort skaft som overgang til den kapitælformede fod.

Noter

Eksterne kilder/henvisninger 

 Ørum Kirke  på nordenskirker.dk
 Ørum Kirke hos KortTilKirken.dk

Kirker i Skive Kommune
Kirker i Viborg Stift
Kirker i Viborg Amt
Richard Bonynge

Richard Alan Bonynge (født 29. september 1930 i Sydney) er en australsk dirigent.

Biografi 
Bonynge begyndte at spille klaver som femårig. Han studerede klaverspil på musikkonservatoriet i Sydney hos Lindley Evans, der havde været akkompagnatør for den legendariske operasanger Nellie Melba.

Bonynge akkompagnerede sin kusine, der var koloratursopran, studerede klaverspil og optrådte offentligt. Ved en koncert i slutningen af 1940'erne mødte han sin senere hustru, Joan Sutherland. Bonynge forlod Australien i 1950 for at fortsætte sine studier ved Royal College of Music i London. Han blev interesseret i at arbejde med Joan Sutherland, der ankom året efter. De blev gift i 1954.

Efter Sutherlands internationale gennembrud i 1959 besluttede de midt i 1960'erne at arbejde sammen som sanger og dirigent; først ved koncertopførelser, siden ved operaopførelser og pladeindspilninger. Bonynges debuterede som dirigent i maj 1962, da han ved en koncert med Sutherland måtte erstatte dirigenten, der var blevet syg. Joan Sutherland var allerede en stor stjerne, mens Bonynge var en ukendt og uerfaren dirigent. Han blev derfor mødt med megen kritik og nedladenhed. Gennem sit arbejde overbeviste han publikum og fagfolk om sit talent.

I 1965 havde de en ukendt italiensk tenor Luciano Pavarotti på en turne i Australien.

Bonynge var i 1974–78 kunstnerisk leder af operaen i Vancouver og i 1976-86 leder af operaen i Sydney. Gæstespil med Sutherland har ført dem rundt til alle musikalske centre i verden.

Betydning 
Fra 1960 har Richard Bonynge udviklet sig til en af verdens mest ansete og betydningsfulde dirigenter og ekspert i belcanto og det franske operarepertoire. Han banede vejen for glemte værker af Rossini, Bellini, Donizetti, Massenet m.fl. Sammen med sin kone spillede han så sjældne værker som Esclarmonde (Massenet), Le Roi de Lahore (Massenet), Semiramide (Meyerbeer). Hans diskografi rummer flere end 50 operaoptagelser, balletmusik og solooptagelser med sangere.

Eksterne henvisninger 
 Billede af Richard Bonynge

Dirigenter
Personer fra Australien
Personer fra Sydney
Ungarns håndboldlandshold (herrer)

Ungarns håndboldlandshold er det nationale håndboldlandshold i Ungarn, og kontrolleres af landets håndboldforbund, Magyar Kézilabda-szövetség. Holdets hidtil største præstation kom ved VM i 1986 i Schweiz, hvor man erobrede sølvmedaljer. Det er desuden blevet til fire 4. pladser i OL-sammenhæng.

Resultater

Sommer-OL

VM

EM 

*Omfatter uafgjorte kampe og inkluderer knockout-kampe afgjort med straffekast.
**Guld som baggrundsfarve indikerer at holdet vandt mesterskabet. Rød grænsefarve indikerer at turneringen blev afholdt på hjemmebane.

Seneste trup 
Nuværende trup til EM håndbold 2020.

Landstræner:  István Csoknyai

Kendte spillere 
 Nenad Puljezevic
 László Nagy
 Nándor Fazekas
 Gyula Gál
 László Marosi
 József Éles
 Dániel Buday
 Carlos Pérez

Eksterne henvisninger 
 Ungarns håndboldforbund  
 Ungarns håndboldforbund på ЕHF's hjemmeside 
 Ungarns håndboldforbund på IHF's hjemmeside 
 Profil på National Handball Teams.com 

Herrehåndboldlandshold
Landshold (herrer)